
ОТЧЕТ ЗА КОНТРОЛНАТА ДЕЙНОСТ НА РИОСВ – Монтана

за периода 01.04 ÷ 30.04.2016 г.

През периода 01.04.2016 г. ÷ 30.04.2016 г. експертите на РИОСВ – Монтана са извършили 92 проверки на 63 обекта. Съставен е един акт. Постъпилите суми от наложени санкции са 2 988,49 лв.
Най-важните акценти в извършената месечна контролна дейност на риОсв – Монтана: 

През отчетния период  са извършени седем проверки по изпълнение на условията в издадените комплексни разрешителни на следните обекти: „Берг Монтана Фитинги“ ЕАД, гр. Монтана – производство на фитинги; „Стройкерамика“ ЕАД, гр. Монтана – производство на керамични тухли и изделия; „Денирвел “ АД, гр. Монтана – инсталация за производство на цинк от цинкова пепел; „Регионално депо за неопасни отпадъци - Монтана“ ЕООД, гр. Монтана; „Видахим“ АД, гр. Видин - „Депо за НО – сгуроотвал; „Видахим“ АД, гр. Видин - ТЕЦ „Видахим“. За 2015 г. дружествата са представили доклад за изпълнение на КР и докладваните данни в годишните доклади по околна среда за 2015 г. отговарят на водената на обектите отчетност; „Булгарплод София“ АД, гр. Монтана – обект за отглеждане на птици. За 2015 г. дружеството е представило доклад по изпълнение на условията в комплексното разрешително. Във връзка с представените резултати от изпитване на почвени проби е установено превишение по показатели - общ азот и фосфати в две точки на пробовземане, за което на оператора е дадено предписание за идентифициране източника на замърсяване и предприемане на коригиращи мерки за предотвратяване на по-нататъшно замърсяване в срок до 16.05.2016 г. Върнат е годишният доклад по околна среда за 2015 г. за преработка и отстраняване на несъответствие, като в указания срок е предоставен преработения доклад.
  През месец април са извършени четири комплексни проверки в изпълнение на годишния план за контролната дейност на РИОСВ – Монтана с цел установяване съответствието на осъществяваната дейност с нормативните изисквания по опазване на околната среда на следните обекти: „Монтана - автобусен транспорт“ ЕООД, гр. Монтана; ЕТ„Автоконтакт - Петър Димитров“;"Балкан" АД, гр. Монтана; „Инсталация за безотпадъчна преработка на автомобилни гуми“, землище на с. Сланотрън, общ. Видин към „Търговска и технологична компания“ АД, гр. София. Докладите от комплексните проверки са публикувани на интернет страницата на инспекцията. 

Компонент „Води” 

През отчетния период са извършени проверки на следните обекти:

Община Лом във връзка с разрешително за заустване на отпадъчни води след две ЛПСОВ /локални пречествателни станции за отпадъчни води/. При проверката е констатирано, че обектът не е въведен в експлоатация. Община Лом е титуляр на издадено от БДДР разрешение за ползване на воден обект за заустване на отпадъчни води от КС след пречистване в 2 броя локални пречиствателни съоръжения. За обекта е издаден акт образец 15 от 2011 г. За 2015 г. е докладвано по Закона за водите, че обектът не се експлоатира;

Проверка и пробонабиране на отпадъчни води за емисионен контрол от Канализационна система на с. Копиловци и на „Монбат“ АД, гр. Монтана.
Компонент „Въздух”   

През отчетния период са извършени проверки по прилагане разпоредбите на Закона за чистотата на атмосферния въздух и подзаконовите нормативни документи в обектите на:

 „Стройкерамика“ ООД, гр. Монтана - производство на керамични тухли и изделия, във връзка с изпълнение на условията в издадено разрешително за парникови газове. За 2015 е представен верифициран доклад за емисиите на парниковите газове. При проверката нарушения не са констатирани;

„Петрол“ АД, - обект № 3303 бензиностанция в гр. Монтана – бензиноколонките на обекта не са проверени за ефективност на улавяне на бензиновите пари при зареждане на МПС. Управителят е запознат със сроковете за привеждане на обекта в съответствие с нормативните изисквания;

 „Лукойл - България“ ЕООД, - обект Б 095 бензиностанция в гр. Монтана – бензиноколонките на обекта не са проверени за ефективност на улавяне на бензиновите пари при зареждане на МПС. На обекта се експлоатират климатична и хладилна инсталации, за които е представен отчет за обслужване и проверка за херметичност;

 „Видахим“ АД, гр. Видин по изпълнение условията в разрешително за емисии на парникови газове. При проверката е констатирано, че на обекта не се извършва дейност. Нарушения не са установени;

 „Видахим“ АД, гр. Видин  - ТЕЦ - операторът е документирал и докладвал резултатите от непрекъснатите собствени измервания на количествата серен диоксид, азотни оксиди, общ прах и е представил справка за вида и количествата на използваните въглища през 2015 г. 

 „Управление на отпадъците и опазване на почвите”

През отчетния период са извършени проверки на: 

Единадесет общини: Вършец, Чипровци, Чупрене, Георги Дамяново, Брусарци, Димово, Бойчиновци, Берковица, Монтана, Ружинци и Якимово. Проверени са терени и площи в 91 броя населени места в горепосочените общини във връзка с чистотата им. При проверките не са констатирани замърсявания; 

Извършени са и проверки по изпълнение на предписание за почистване на речни легла и прилежащи терени в общини: Вършец, Чипровци, Чупрене, Георги Дамяново, Брусарци, Димово, Бойчиновци, Берковица, Монтана, Ружинци и Якимово. При проверките е установено, че предписанието е изпълнено;

Проверено е и изпълнението на предписание за почистване на общинските пътища и прилежащите им сервитути на територията на  общини  Вършец, Чипровци, Чупрене, Георги Дамяново, Брусарци, Димово, Бойчиновци, Берковица, Монтана, Ружинци и Якимово. При проверката на общинските пътища не са установени замърсявания. Предписанието е изпълнено;

 Извършена е проверка на Общинско депо за неопасни отпадъци в гр. Димово в местността „Дандара“. Депото е с преустановена експлоатация, като отпадъците от територията на общината се обезвреждат на РДБО – Видин. При проверката е установено, че депото не се експлоатира. Същото е подравнено, оградено, като на входа е натрупана земна маса и изкопан ров за ограничаване на достъпа до него;  

През месец април е извършена проверка на Площадка за ИУМПС, третиране на неопасни отпадъци, НУБА, ИУГ, ИУЕЕО в гр. Монтана, ул. „Гоцо Митов“ № 14, с оператор „Мега груп метал“ ЕООД, гр. Берковица. Проверката е  по разпореждане на  МВР и е извършена съвместно с представител на сектор „ПИП“ , ОД на МВР – Монтана. Установено е, че на площадката се приемат отпадъци, посочени  в разрешителното за дейности с отпадъци. Площадката отговаря на нормативните изисквания по ЗУО. Отпадъците се съхраняват разделно. Води се необходимата отчетност;

През месец април е извършена проверка  на хвостохранилище „Голям Буковец“ в землището на гр. Чипровци, към „България Флуорит“ ЕООД, гр. София – последващ контрол по изпълнение на предписание за предприемане на действия за недопускане запрашаване на въздуха в района на обекта, и близките населени места. При проверката е установено, че предписанието се изпълнява. Свалено е нивото на депонирания минен отпадък. При проверката запрашаване на въздуха с финни прахови частици от обекта не е установено; 

През отчетния период е извършена проверка във връзка с подаден нов сигнал за запрашаване на въздуха с фини прахови частици в землището на с. Железна от хвостохранилище „Голям Буковец“ в землището на гр. Чипровци със собственик и оператор „България Флуорит“ ЕООД, гр. София. При проверката се констатирано, че въпреки действащата оросителна система, по-голяма част от площа  на съоръжението е суха, и при силен вятър запрашаването в района е налице. Съвместно с РЛ – Монтана са взети  три почвени проби. При проверката е установено, че собственикът и оператор на „Голям Буковец“ не е създал организация да експлоатира обекта по начин, който изключва замърсяване и увреждане на почвата и другите компоненти на околната среда, което води до неспазване на разпоредбата на чл. 44 от Закона за опазване на околната среда. Съставен е акт на управителят на „България Флуорит“ ЕООД, гр. София. Дадено е предписание да се изгради оросителна система, която площно да оросява повърхността на съоръжението със срок за изпълнение 16.05.2016 г. Извършена е и последваща проверка на Хвостохранилище „Г. Буковец“, при която е установено, че са предприети действия по изпълнение на предписанието - монтиран е разклонителен водопровод и са поръчани оросители от дъждовно-поливен тип;

През месец април са извършени проверки на четири склада за съхранение на препарати за растителна защита с изтекъл срок на годност в : с. Бели мел, общ. Чипровци; гр. Лом; с. Гаврил Геново, общ. Г. Дамяново; гр. Димово. Констатирано е, че складовете са в добро състояние, няма замърсявания и неприятни миризми.
През отчетния период е извършена проверка на  кравеферма на физическо лице, разположена в стопански двор землище гр. Лом, кв. „Момин брод“. При проверката е констатирано, че в обекта - регистриран в ОДБХ се отглеждат около 80 броя крави и телета за производство на мляко.  При проверката замърсявания на терени и площи и нарушения не са установени.  

Биоразнообразие и защитени територии

През отчетния период са обработени 56 броя горскостопански програми и план - извлечения, за които са издадените съответните писма, както и изготвени седемнадесет външни становища за инвестиционни предложения по чл. 2, ал. 2 от Наредбата за ОС и други.

През отчетния период са извършени проверки на:

Защитена местност „Шумака“, землище с. Сливовик, общ. Медковец във връзка с изискванията на ЗЗТ и заповедта за обявяване. При проверката е констатирано, че популацията на растителния вид „полско котенце“ – обект за защита от години е изнесена извън границите на ЗМ. Не са увредени находищата на  защитения вид. Снети са координати, за да се установи дали същите са извън землището на с. Сливовик с цел прилагане на процедура по ЗЗТ; 
Проверка на защитен растителен вид „полско котенце“ в землището на с. Сливовик – ЗМ „Шумака“, съгласно изискванията на ЗБР. В границите на ЗМ са наблюдавани 30 екземпляра. Екземплярите са във фаза вегетация и цъфтеж;

Извършени са проверки на три вековни дървета – два цера и един полски ясен в регулацията на с. Сливовик, съгласно изискванията ЗБР. Дърветата видимо са в много добро състояние, с поставени указателни табели. Нямат видими увреждания от антропогенни фактори;

Проверка на Противопожарно табло/противопожарно депо с инвентар за гасене на пожар в резерват „Чупрене“, находящо се в сградата на кметството с. Стакевци. Извършен е оглед, проверка и е преместен противопожарния инвентар, намиращ се в помещение към ловна хижа на ТП ДГС „Миджур“;
Проверка на Природна забележителност „Мраморната пещера“, землище на гр. Берковица, съгласно изискванията на ЗЗТ. При проверката не са констатирани дейности в нарушение разпоредбите в заповедта за обявяване. Пещерата е затворена, опасна и непроучена и  ще се обсъди вариант за снемането и от регистъра на Природните забележителности;

Защитена местност „Самарите“ – бивша буферна зона на Р „Горната Кория“, в местността „Горната кория“, стопанисвана от ТП ДГС – Берковица. При проверката на пътеката за посетители под ски влека са констатирани паднали дървета от зимните бури. 

През отчетния период са извършени четири проверки във връзка с валидността на решения:  МО - ОС – 7/2011 г.; МО - ОС – 10/2009 г.; МО - ОС – 1/2010 г.; МО - ОС – 6/2010 г., с които е преценено, че реализирането на ИП няма вероятност да окаже отрицателно въздействие върху предмета и целите на опазване в ЗЗ. Установено е, че две от ИП не са реализирани и съгласно разпоредбите на чл. 31, ал. 11 от ЗБР решенията са изгубили правното си действие, две от ИП са реализирани. 
Превантивна дейност

През отчетния период от експертите на направлението са изготвени 19 броя писма за ИП/ПП, неподлежащи на процедура по реда на глава шеста от ЗООС. На осем възложители е указано, че ИП подлежи на преценяване на необходимостта от извършване на ОВОС; на трима възложители е указано, че плана/програмата подлежи на процедура по преценяване на необходимостта от извършване на екологична оценка. Издадени са 7 решения за преценяване необходимостта от извършване на ОВОС и четири решения за преценка на необходимостта от екологична оценка, 8 решения за прекратяване на процедури по ОВОС и ЕО. 

През периода 01.04-30.04.2016 г. са извършени пет проверки на относно валидността на решения, за преценяване на необходимостта от ОВОС, както следва: Решения -  № МО 6 – ПР/2010 г.;

МО 30 – ПР/2010 г.; МО 22 – ПР/2010 г.; МО 26 – ПР/2010 г.; МО 29 – ПР/2010 г.  Съгласно разпоредбите на ЗООС  две от горепосочените решения не са загубили правното си действие, тъй като в 5 годишен срок от издаването им е започнало реализиране на ИП, останалите са загубили правното си действие. 
За отчетния период са извършени и проверки по чл. 88, ал. 4 от ЗООС на решения за преценяване на необходимостта от ЕО на планове, за които е преценено да не се извършва ЕО: МО 10 – ЕО/2010 г.;  МО 11 - ЕО/2010 г.; МО  9 - ЕО/2010 г.; МО 01– ЕО/2010 г. При проверките е установено, че съгласно разпоредбите на ЗООС решенията не са изгубили правното си действие.
Химикали

През отчетния период  са извършени проверки на: 


 Завод „Миджур“ с. Горни Лом, общ. Чупрене към „Видекс“ АД (обект за производство на взривни вещества за граждански цели) – участие в проверка на междуведомствена комисия по писмо на ОД МВР – Видин. В момента на проверката е установено, че след производствената авария от 01.10.2014 г. на обекта производствена дейност не се осъществява, а се извършва само съхранение на взривни вещества и боеприпаси. Направена е проверка на складовете. Представени са информационни листи за безопасност за съхраняваните химични вещества и смеси. Установено е, че строителните дейности в склад № 9 са приключили. С решение от 26.02.2016 г. министъра на ОСВ е отменил решение за експлоатацията на завод Миджур“, класифицирано като предприятие с висок рисков потенциал. Същото се обжалва и не е влязло в сила. 

Склад за взривни вещества към „Гипс“ АД, с. Кошава – участие в проверка на междуведомствена комисия по писмо на ОД МВР – Видин. При проверката е констатирано, че използваните за добив на гипс и разработка на находището взривни вещества се съхраняват съгласно изискванията. Количествата им не надвишават проектния капацитет на склада. Представени са информационни листи за безопасност.
            Склад за съхранение на взривни вещества и смеси за граждански цели „Ливадски дол“ гр. Монтана към „Видекс инженеринг“ АД, гр. София.  При проверката не участва представител на общ. Монтана, включен в заповедта на министъра на ОСВ. Проверени са складовите наличности в складове № № 1-7. Дружеството разполага с разрешение за съхранение на взривни вещества. Актуализиран е аварийния план, във връзка с преразглеждане на издаденото разрешително № 68/2007 г. Представени са протоколи от извършени през 2015 г. измервания на съпротивление на заземителна уредба и мълниезащитна уредба. Представен и е актуализиран доклад по СУМБ и е изготвен годишен план за обучение на персонала през 2016 г.

